45 Hemia tok we profet ya Jeremaea i bin talem long Baruk+ boe blong Neria, long taem ya we Jeremaea i talem ol tok ya nao Baruk i stap raetemdaon long wan buk.+ Hemia long namba 4 yia blong Jehoeakim+ boe blong Josaea, king blong Juda. Hem i se:2 Baruk, hemia samting we Jehova God blong Isrel i talem long saed blong yu, i se,3 ‘Yu yu talem se: “!Sore tumas long mi, from Jehova i mekem mi mi harem nogud moa! Mi mi taed tumas from mi stap krae, mo mi no faenem wan ples blong spel.”’4 “Yu mas talem long hem se: ‘Hemia samting we Jehova i talem, i se: “!Yu luk! Samting we mi bildim, naoia mi stap brekemdaon, mo samting we mi planem, naoia mi stap rutumaot, hemia ful kantri ya.+5 Be yu yu stap traehad* blong kasem ol gudfala samting blong givhan long yu nomo. Yu stop blong lukaot ol samting olsem.”’“‘From i no longtaem bambae mi tekem wan trabol i kam long olgeta man,’*+ hemia nao tok blong Jehova, ‘mo weples yu go long hem, bambae mi letem yu kasembak laef* blong yu olsem samting we man i winim long faet.’”*+
tpi_Latn